**Matheus Luiz Nunes** (s. 27. elokuuta 1998 Rio de Janeiro, Brasilia) on brasilialaissyntyinen portugalilainen jalkapalloilija, joka edustaa Englannin Valioliigassa pelaavaa Manchester Cityä. Pelipaikaltaan hän on keskikenttäpelaaja. Hän on kuulunut vuodesta 2021 lähtien myös Portugalin maajoukkueeseen.

Seurajoukkueura
---------------

Rio de Janeirossa varttunut Nunes muutti 12-vuotiaana Portugaliin ja liittyi portugalilaisseura Ericeirenseen vuonna 2012.

Heinäkuussa 2018 Nunes siirtyi Portugalin toiseksi korkeimmalle sarjatasolle Estoril Praiaan ja debytoi seuran edustusjoukkueessa 14. lokakuuta 2018 ottelussa Varzimia vastaan.

Tammikuussa 2019 Nunes siirtyi Portugalin liigan Sportingiin. Kaudella 2020–2021 Nunes vakiinnutti paikkansa Sportingin avauskokoonpanossa ja teki ensimmäisen maalinsa Sportingin pelaajana 2. tammikuuta 2021 pääsarjaottelussa Bragaa vastaan. Nunes voitti kaudella 2020–2021 Sportingin riveissä sekä Portugalin mestaruuden että Portugalin liigacupin.

Nunes siirtyi 17. elokuuta 2022 Englannin Valioliigan Wolverhampton Wanderersiin viisivuotisella sopimuksella. 45 miljoonan euron siirtosummallaan Nunes rikkoi seuran siirtoennätyksen. Hän pelasi kaudella 2022–2023 Valioliigassa 34 ottelua, joista 30 ottelua avauskokoonpanossa, ja teki maalin huhtikuussa Wolverhamptonin voittaessa kotikentällään Chelsean 1–0.

Nunes siirtyi 1. syyskuuta 2023 Wolverhamptonista Manchester Cityyn noin 62 miljoonan euron siirtosummalla.

Maajoukkueura
-------------

Nunes sai elokuussa 2021 Portugalin kansalaisuuden ja oli täten oikeutettu edustamaan maajoukkuetasolla joko Brasiliaa tai Portugalia. Elokuussa 2021 saadusta Brasilian maajoukkuekutsusta huolimatta Nunes päätti edustaa maajoukkuetasolla Portugalia ja debytoi Portugalin maajoukkueessa 9. lokakuuta 2021 ystävyysottelussa Qataria vastaan. MM-kilpailuissa 2022 hän tuli vaihdosta kentälle toisessa alkulohko-ottelussa Uruguayta vastaan ja pelasi avauskokoonpanossa kolmannessa alkulohko-ottelussa Etelä-Koreaa vastaan.

Nunes on pelannut kesäkuun 2023 loppuun mennessä 11 maaottelua, joissa hän on ollut kolme kertaa avauskokoonpanossa. Hän teki maalin maaliskuussa 2022 MM-kilpailujen jatkokarsintaottelussa Turkkia vastaan.

Saavutukset
-----------

**Sporting CP**

* Primeira Liga: 2020–2021
* Portugalin liigacup (2): 2020–2021, 2021–2022
* Portugalin supercup: 2021

Lähteet
-------

1. ↑  Matheus Nunes Soccerway-sivustolla (englanniksi)
2. ↑  Kairu, Shadrack: Meet Matheus Nunes, Another Brazilian Who Choose To Represent the Portuguese National Team *Sambafoot*.  1.11.2021. Viitattu 24.11.2022. (englanniksi)
3. 1 2 3 4 5 6  Matheus Nunes Transfermarkt-sivustolla (englanniksi)
4. 1 2  Chiu, Nigel: Matheus Nunes: Wolves sign Portuguese international for club-record fee from Sporting Lisbon *Eurosport*.  18.8.2022. Viitattu 24.11.2022. (englanniksi)
5. ↑  Nunes’ journey to Wolves  17.8.2022. Wolverhampton Wanderers FC. Viitattu 24.11.2022. (englanniksi)
6. ↑  Lund, Tommy & Coates, Stephen: Soccer-Wolves sign midfielder Nunes from Sporting for a club record fee  17.8.2022. Reuters. Viitattu 24.11.2022. (englanniksi)
7. ↑  Koskinen, Juuso: Manchester City hankki Portugalin maajoukkuepelaajan suursummalla *Yle Urheilu*.  1.9.2023. Viitattu 2.9.2023.
8. ↑  Wolves: Nunes - did you know?  22.11.2022. BBC. Viitattu 24.11.2022. (englanniksi)
9. ↑  Portugal 3-0 Qatar - Diogo Costa, Matheus Nunes & Rafael Leão make their Seleção debuts *PortuGoal*.  9.10.2021. Viitattu 24.11.2022. (englanniksi)

Manchester City – Englannin Valioliiga
2 Walker |
3 Dias |
4 Phillips |
5 Stones |
6 Aké |
8 Kovačić |
9 Haaland |
10 Grealish |
11 Doku |
13 Steffen |
16 Rodri |
17 De Bruyne |
18 Ortega |
19 Álvarez |
20 Silva |
21 Gómez |
24 Gvardiol |
25 Akanji |
27 Nunes |
31 Ederson |
33 Carson |
47 Foden |
52 Bobb |
82 Lewis |
Manageri Guardiola

Portugalin joukkue – Jalkapallon MM-kilpailut 2022
1 Patrício |
2 Dalot |
3 Pepe |
4 Dias |
5 Guerreiro |
6 Palhinha |
7 Ronaldo |
8 Fernandes |
9 André Silva |
10 B. Silva |
11 Félix |
12 Sá |
13 Danilo |
14 Carvalho |
15 Leão |
16 Vitinha |
17 João Mário |
18 Neves |
19 Mendes |
20 Cancelo |
21 Horta |
22 Costa |
23 Nunes |
24 António Silva |
25 Otávio |
26 Ramos |
Valmentaja Santos